ايفان الدراجي
الي مشايف فلم Split انصحه يشوفه، الموضوع مو عن الفلم مجرد تشبيه لا اكثر.
بكندا، اسماء الشوارع والمدن والازقة من تأسيس الدولة الكندية سنة الف وثمنمائة وشي لهذا اليوم نفسها ما تغيرت. تغيرت الاحزاب وأجو البريطانيين والفرنسيين وتشكلت الحكومة الفيدرالية وغيرها من التغييرات السياسية بس محد قال تعال نغير اسم هذا الشارع او ذاك.
طبعا اسماء الاماكن اغلبها اسماء قديسين او ملوك وملكات او قادة وكلنا نعرف السكان الكنديين خليط من كل دول العالم حتى ناس من دول مسامع بيها قبل هم حاليا كنديين وعايشين بكندا من سنين، وطبعا هذي الموزاييك السكانية تحمل اختلافات ثقافية وعقائدية وكلشي، بس ولا واحد اعترض على اسم مكان لان ما مثل تاج راسه او عقيدته او امامه. بس بالعراق كلما يصعد واحد للكرسي يغير العراق كله كمجتمع وكثقافة وحتى اسامي الاماكن يومية متغيره يوم مسمين الشارع او المدينة او الجسر باسم صدام ويوم ثاني باسم الصدر وقبل صدام والصدر كان الاسم الشائع هو الثورة او التحرير وهكذا.. حتى الاماكن بالعراق صار بيها فصام (Split) مو بس الناس.